jkorsvik/nowiki_second_scrape_merged huggingface dataset:
Eva de Goede

Eva de Goede (født 12. mars 1989 i Zeist) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Nederland tok dermed sitt andre OL-gull i landhockey (det første i Sommer-OL 2000), og sin sjette landhockeymedalje gjennom tidene.
Hun tok sølv under Sommer-OL 2016.


== OL-medaljer ==
 2008  Beijing - Gull i landhockey, kvinner -  Nederland
 2012  London - Gull i landhockey, kvinner -  Nederland


== Referanser ==


== Eksterne lenker ==
(en) Eva de Goede – Olympics.com 
(en) Eva de Goede – Olympic.org 
(en) Eva de Goede – Olympedia 
(en) Eva de Goede – Sports-Reference (OL-resultater – arkivert) 
(en) Eva de Goede – FIH 
(nl) Eva de Goede – TeamNL.org
Janneke Schopman

Janneke Schopman (født 26. april 1977 i Haarlem) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Nederland tok dermed sin andre gullmedalje i landhockey under et OL noensinne (det andre i Sommer-OL 2000), og sin sjette landhockeymedalje gjennom tidene.


== OL-medaljer ==
 2008  Beijing - Gull i landhockey, kvinner -  Nederland


== Referanser ==


== Eksterne lenker ==
(en) Janneke Schopman – Olympedia 
(en) Janneke Schopman – Sports-Reference (OL-resultater – arkivert)
Eefke Mulder

Eefke Mulder (født 13. oktober 1977 i Nijmegen) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Nederland tok dermed sin andre gullmedalje i landhockey i et OL noensinne (det andre i Sommer-OL 2000), og sin sjette landhockeymedalje gjennom tidene.


== OL-medaljer ==
 2008  Beijing - Gull i landhockey, kvinner -  Nederland
 2004  Athen - Sølv i landhockey, kvinner -  Nederland


== Referanser ==


== Eksterne lenker ==
(en) Eefke Mulder – Olympedia 
(en) Eefke Mulder – Sports-Reference (OL-resultater – arkivert)
Fatima Moreira de Melo

Fatima Moreira de Melo (født 4. juli 1978 i Rotterdam) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Nederland tok dermed sin andre gullmedalje i landhockey under et OL noensinne (det andre i Sommer-OL 2000), og sin sjette landhockeymedalje gjennom tidene.
Etter hockeykarrieren begynte hun med poker og ble siden tatt opp i Team PokerStars som profesjonell spiller.


== OL-medaljer ==
 2008  Beijing - Gull i landhockey, kvinner -  Nederland
 2004  Athen - Sølv i landhockey, kvinner -  Nederland
 2000  Sydney - Bronse i landhockey, kvinner -  Nederland


== Referanser ==


== Eksterne lenker ==
(en) Fatima Moreira de Melo – kategori av bilder, video eller lyd på Commons 
(en) Fatima Moreira de Melo på Internet Movie Database 
(en) Fatima Moreira de Melo – Olympics.com 
(en) Fatima Moreira de Melo – Olympic.org 
(en) Fatima Moreira de Melo – Olympedia 
(en) Fatima Moreira de Melo – Sports-Reference (OL-resultater – arkivert) 
(en) Fatima Moreira de Melo – FIH 
(en) Fatima Moreira de Melo – Global Poker Index 
(en) Fatima Moreira de Melo – The Hendon Mob 
(en) Fatima Moreira de Melo – World Series of Poker 
Fatima Moreira de Melo på Twitter 
Fatima Moreira de Melo på Facebook 
Fatima Moreira de Melo på Instagram
Tara Maclay

Tara Maclay er en oppdiktet rollefigur i TV-serien Buffy, vampyrenes skrekk (Buffy the Vampire Slayer) (1997–2003). Hun ble utviklet av Joss Whedon og spilt av Amber Benson fra fjerde sesong (episoden «Hush») til rollefigurens død i sjette sesong («Seeing Red»). 
Tara er en sjenert ung kvinne med magiske evner som blir forelsket i en av hovedkarakterene, Willow Rosenberg. Sammen hjelper de Buffy Summers, som har fått overmenneskelige evner for å nedkjempe onde krefter i den oppdiktede småbyen Sunnydale. 
Willow var en populær rollefigur da Tara ble introdusert, og forholdet deres møtte i begynnelsen en viss motstand fra fansen. Tara utvikler seg fra å være en reservert, usikker jente til å bli den moralske kjernen og en viktig støttespiller i Buffys Scooby-gjeng. Forholdet hennes med Willow er udelt positivt, og de var det første lesbiske paret i en amerikansk fjernsynsserie. 
Tara og Willow har en alvorlig krangel i sjette sesong på grunn av Willows misbruk av magi, men finner tilbake til hverandre. Kjærlighetsforholdene i Buffy-serien varer sjelden lenge, og Tara blir drept i en tragisk skyteepisode. Både manusskrivere, produsenter og skuespilleren Amber Benson nektet for at dette hadde noe med homofobi å gjøre.
Idyll

Idyll (gresk eidyllion, «lite bilde») er et kort dikt som helst beskrivelser det gode, enkle livet ute på landet, skrevet i stilen til Theokrits korte pastorale dikt, Idyllene. I motsetning til Homer var Theokrit ikke engasjert i helter, krigere og tapperhet i strid og krig. Hans idyller er begrenset til en liten, smal og intim verden, og beskrev scener fra dagliglivet. 

Senere forfattere som etterlignet hans stil og tema var blant annet de romerske forfatterne Vergil og Catullus, den italienske poeten Giacomo Leopardi, og den engelske poeten Alfred Tennyson, sistnevnte med sitt lange dikt Idylls of the King. Johann Wolfgang von Goethe karakteriserte sitt dikt Hermann und Dorothea, som Friedrich Schiller betraktet som selve klimakset i Goethes diktproduksjon, for en idyll.

I de visuelle kunstarter er en idyll et maleri som avbilder de samme emner som er funnet i idyllisk poesi, ofte med landsens liv som det sentrale tema. De tidligste eksemplene er Les Très riches heures du Duc de Berry fra tidlig på 1400-tallet av en anonym illustratør.Sjangeren var særlig populær i engelsk maleri i viktoriansk tid.Begrepet er også benyttet i henhold til musikk for å referere til et verk som skaper en pastoral stemning eller landsens liv slik som Edward MacDowells Forest Idylls, og enda mer spesifikt til fransk hoffunderholdning fra barokken, kalt for Divertissement (italiensk Divertimento), hvor pastorale dikt ble tolket musikalsk, fulgt av ballett og sang. Et eksempel på det sistnevnte er Jean-Baptiste Lully og hans L'Idylle sur la Paix som var satt til en tekst av Jean Racine, og Henri Desmarets’ Idylle sur la naissance du duc de Bourgogne satt til en tekst av Antoinette Deshoulières.I generell forstand beskriver ordet idyll også en problemfri verden, som regel upåvirket eller uforstyrret av industrialiseringen. Landlig idyll betegner det motsatte av byliv og urbant liv, eller i betydningen landsby- eller småbyliv.


== Se også ==
Hyrdediktning
Arkadia


== Referanser ==
Fast & Furious

Fast & Furious er den tredje oppfølgeren til filmen The Fast and the Furious og den fjerde filmen i serien. Den tar for seg det som skjer i historien før The Fast and the Furious: Tokyo Drift og hva Dominic Toretto gjør etter å ha flyktet fra Los Angeles til Mexico.


== Handling ==
Dominic Toretto (Vin Diesel) må starte et helt nytt liv i Latin America etter å ha rømt i Brian O'Connor (Paul Walker) Toyota Supra i Los Angeles. Han lever av å reparere, tune og style biler og stjele store mengder bensin med gjengen sin. Plutselig en dag får han en skrekkelig telefon fra søsteren Mia (Jordana Brewster) om at kjæresten hans Letty (Michelle Rodríguez) er død etter et bilrace. På åstedet ser Dom at hun ikke ble drept av crashet, men av han som hun kjørte mot, nemlig Fenix Calderon (Laz Alonso). Her starter jakten på Fenix for Dominic.
Samtidig som alt dette skjer møter vi igjen Brian O'Connor som jobber som politiagent i området nær Mexico. Han er på en sak som involverer store penger og dop. I etterforskningen oppdager Brian at banden han jakter på inneholder Fenix, mannen som drepte Letty, og dermed slår Brian og Dom seg sammen om å fakke banden.


== Rolleliste ==
Paul Walker som FBI agent Brian O'Connor
Vin Diesel som Dominic Toretto
Michelle Rodríguez som Doms kjæreste, Letty Ortiz
Jordana Brewster som Doms lillesøster Mia og Brians ex-kjæreste
John Ortiz som heroin kongen Braga.
Laz Alonso som Fenix Calderon


== Referanser ==


== Eksterne lenker ==
Offisielt nettsted 
(en) Fast & Furious på Internet Movie Database 
(no) Fast & Furious hos Filmfront 
(sv) Fast & Furious i Svensk Filmdatabas 
(da) Fast & Furious i Danmark Nationale Filminstitut 
(fr) Fast & Furious på Allociné 
(nl) Fast & Furious på MovieMeter 
(en) Fast & Furious på AllMovie 
(en) Fast & Furious på Turner Classic Movies 
(en) Fast & Furious på Rotten Tomatoes 
(en) Fast & Furious på Metacritic
Isstock

Isstock, også kjent som Bavarian curling, er et curlinglignende spill i spillet av asfalt, men det meste av isen. Spillet er mest vanlig i Sentral-Europa i land som Tyskland og Østerrike. Deltakerne i spillet la sine aksjer gli over isen og prøver å enten komme nærmest et mål, eller å se hvem som kan få aksjen til å skyve lengst.
Loggen er en flat, veier 5 kg, pinne med en 30 cm fast. Platene finnes i flere farger: grønn, sort, grå, gul og blå. Den grønne plate er laget av gummi og er veldig rask på isen, mens den blå er laget av myk gummi og er veldig treg. Den vanligste formen for gambling er å prøve å gjøre sine aksjer kommer nærmest en forhåndsbestemt mål, en gummi wiretrekk ligger 28 meter unna.
Isstock, i motsetning curling ingen medlemmer av teamet som satte det på hodet å påvirke friksjonen en.
Sport har vært demonstrasjon sport to Vinter-OL, 1936 og 1964.


== Historie ==

Den første bilde av isstock er laget av den nederlandske 1500-tallet artist en Pieter Brueghel den eldre. Sannsynligvis sporten mye tidligere enn det. Men det var ikke før 1930 før sporten ble organisert. En tysk isstocksförbund ble dannet i 1934 og det tyske mesterskapet ble skutt opp fra 1936.
Den første europamesterskap ble 1951 og den første verdensmesterskapet han ble skutt i 1983, etter den internasjonale Isstocksförbundet (engelsk : International Federation of Ice Sports lager, ble IFE) dannet. Totalt er det 40 land som spiller isstock.
Liste over filmer som er blitt sendt som mandagsfilm på NRK

Dette er en oversiktsliste over de filmer som er blitt vist som mandagsfilm på NRK i perioden 1960 til 2001.
Det ble sendt en film annenhver mandag de første årene, fra 1966 hver mandag.Betegnelsen R-00 betyr at filmen er en reprise og er blitt vist tidligere som mandagsfilm (De to sifrene etter R forteller hvilket år den første gang ble vist).
Enkelte ganger lager NRK sine egne titler på filmene. I disse tilfellene benyttes den tittel som ble brukt da filmen hadde sin kinovisning i Norge. Om den ikke er blitt vist norske kinoer, vil filmens originaltittel som oftest benyttes.
Det er lite informasjon om hvilke filmer som ble sendt i første halvår av 1960. Det er også en del mangler i 1962. I 1991 og 1992 ble det av ukjente årsaker sendt relativt få filmer på mandagene.


== 1960 ==


== 1961 ==


== 1962 ==


== 1963 ==


== 1964 ==


== 1965 ==


== 1966 ==


== 1967 ==


== 1968 ==


== 1969 ==


== 1970 ==


== 1971 ==


== 1972 ==


== 1973 ==


== 1974 ==


== 1975 ==


== 1976 ==


== 1977 ==


== 1978 ==


== 1979 ==


== 1980 ==


== 1981 ==


== 1982 ==


== 1983 ==


== 1984 ==


== 1985 ==


== 1986 ==


== 1987 ==


== 1988 ==


== 1989 ==


== 1990 ==


== 1991 ==
I 1991 ble det vist få filmer på mandager. Det gikk flere serier og TV-dokumentarer på mandagskveldene.


== 1992 ==
Det er flere mandager hvor det, av ulike årsaker, ikke ble vist spillefilm.


== 1993 ==


== 1994 ==


== 1995 ==


== 1996 ==


== 1997 ==


== 1998 ==


== 1999 ==


== 2000/2001 ==


== Filmer vist på andre ukedager ==
(ofte på lørdager)


== Referanser ==
Slaget ved Hörnefors

Slaget ved Hörnefors var et slag under finskekrigen og fant sted den 5. juli 1809, slagstedet var broen over Hörnån i daværende Hörnefors kommune i Västerbotten. De russiske styrkene klarte å omgå de svenske styrkenes forsvarsstilling og vant slaget.
De russiske styrkene under generalmajor Pavel Sjuvalov inntok Umeå den 22. mars. Fremrykkingen sørover fra Umeå fortsatte i begynnelsen av mai. Den 2. juli iverksatte sjefen for den svenske nordre arméen et angrep nordover, men ble slått tilbake av de russiske styrkene.
Den 5. juli feiret de svenske styrkene kroningen av Karl XIII og var ikke forberedt på noe russisk angrep. Ved Hörnefors ble så Sandels baktropp, 2 kompanier fra Savolaxbrigaden under oberstløytnant Joakim Zakarias Duncker overraskende angrepet av de russiske styrkene.
De svenske styrkene forsvarte broen ved Hörnefors samtidig som de svenske forsvarsstillingene ble satt i beredskap. De russiske angriperne klarte etter store tap å omgå de svenske styrkene og nådde de svenske forsvarsstillingene ved Öreelven hvor de avsluttet angrepet og trakk seg tilbake til Umeå.
Striden ved Hörnfors endte med russisk seier, men innebar allikevel at den russiske fremrykkingen stoppet og initiativet kom over til de svenske styrkene. De russiske styrkene kom i løpet av sommeren til å trekke seg ut av Umeå i en retrett nordover, forfulgt av to svenske arméer under oberst Sandels og general Cronstedt.
Ved slaget ble både oberstløytnant Duncker og den russiske kommandanten, oberst Aerekof drept. De to offiserene deler en grav og et monument ved Umeå kirke.


== Eksterne lenker ==
Om slaget, fra nettsidene til Umeå by
Zeppelinerhallen

Zeppelinerhallen er en kontorbygning på Islands Brygge i København. Bygningen huser blant annet SKI – Statens og Kommunernes Indkøbs Service og Group NBT, herunder Ascio Technologies, Inc. og Speednames samt Siemens Airlink (tidligere kalt pulz8).
Bygningen lå opprinnelig i Tyskland, hvor den ble brukt til bygging av zeppelinere. Etter endelig produksjonsstopp ble hele bygningen tatt ned og flyttet til Islands Brygge og benyttet som maskinverksted av Sojakagefabrikken. På begynnelsen av 2000-tallet gjennomgikk bygningen omfattende restaureringer for å kunne tilpasses nye bruksområder.


== Referanser ==
Nederlandsk mesterskap på skøyter allround damer

Nederlandsk mesterskap på skøyter allround damer (ofte forkortet til NK allround damer) er et årlig sammenlagtmesterskap på skøyter i Nederland over distansene (500m, 3000m, 1500m og 5000m). Mesterskapet ble første gang arrangert i 1955 (men da bare over distansene 500m, 1000m og 1500m) i Zutphen og ble vunnet av Rie Meijer, foran Ietje Louwen og Tiny Pol. Sesongene 1956 til og med 1982 var distansene 500m, 1500m, 1000m og 3000m, men fra sesongen 1983 ble det de distansene som gås nå.


== Medaljevinnere sammenlagt ==


== Medaljefordeling ==
Oppdatert etter NK allround 2012


== Kilder ==
(nl) Uitslagen NK Allround Dames fra Schaatsen.nl
(nl) Broer, Dirk med Martin van der Bij, Jeroen Heijmans, Michiel Jansen, Marnix Koolhaas, Robert Koorneef, Huub Snoep, Gerrit Stevens og Nol Terwindt. Nederlands Kampioenschappen Hardrijden Langebaan: Complete Uitslagen, 1887-2003. Hoogland: KNSB, 2003.


== Eksterne lenker ==
(nl) Podiumplaatsen NK Allround vrouwen på SchaatsStatistieken.nl
Havnestad

Havnestad er et boligområde på Islands Brygge i København. Boligområdet er bygget 2000–2008 på Sojakagefabrikkens tidligere eiendom sør for det gamle Islands Brygge. PLH arkitekter og Tage Lyneborg har vært arkitekter for helhetsplanen, mens JM Danmark, Sjælsø Gruppen og NCC har stått for byggingen av hver enkelt bygning.
Da byggingen av Havnestaden var under planlegging, ville man unngå å gjøre samme feil som var begått på Kalvebod Brygge, hvor nesten samtlige bygninger står for næring, og hvor det derfor er dødt på kveldstid. Kommunen bestemte derfor at minst halvparten  av etasjekvadratmetrene skulle være bolig. Da markedet for boliger på tidspunktet for utbyggingene var svært gunstig, viste dette seg å lett la seg innfri, og omkring 85 % av etasjekvadratmetrene er nå til boligformål. Kommunen hadde imidlertid ikke stilt arealkrav til fordel for næringsvirksomhet i området.


== Eksterne lenker ==
www.cphx.dk Havnestad på Copenhagen X
Ainola

Ainola, som betyr Ainos land, var hjemmet til Jean Sibelius, hans kone Aino og deres familie fra høsten 1904 til 1972. Den står ved bredden til Tusby Träsk i Träskända, 38 kilometer nord for den finske hovedstaden Helsingfors. Hjemmet ble designet av den berømte finske arkitekten Lars Sonck. Den eneste forespørselen Sibelius hadde til Sonck var å inkludere utsikt til innsjøen og en grønn peis i spisesalen. Vannledninger ble aldri montert før etter Sibelius døde fordi han ikke ville bli distrahert mens han komponerte.


== Referanser ==
Endebius

Endebius er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).


== Utseende ==
Store, blankt mørkbrune til svarte biller. Hannene har et langt, litt buet horn på hodet som er gaffeldelt i spissen, og et meget langt og kraftig, litt nedoverbuet horn på pronotum, også dette gaffeldelt i spissen.


== Levevis ==
Larvene lever i morken, død ved.


== Utbredelse ==
De to kjente artene finnes i Indonesia, blant annet på Flores og Sumbawa.


== Systematisk plassering ==
Artene ble tidligere regnet til slekten Xylotrupes, og ble ført tilbake til denne av Rowland (2011) 

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Endebius Lansberge, 1880
Endebius florensis (Lansberge, 1879)
Endebius florensis florensis (Lansberge, 1879)
Endebius florensis wetaricus Fujii & Silvestre, 2012
Endebius mirabilis Silvestre, 2006


== Referanser ==


== Eksterne lenker ==
(en) Endebius i Global Biodiversity Information Facility 
(en) Kategori:Endebius – bilder, video eller lyd på Wikimedia Commons 
Endebius – detaljert informasjon på Wikispecies 
Bilder av Endebius florensis
Atrå barne- og ungdomsskule

Atrå barne- og ungdomsskole ligger i Atrå og er én av 5 grunnskoler i Tinn kommune. Skolen ligger ved en vik av Tinnsjøen og er omkranset av skog, fjell, elver og innsjø.
Skolen er en barne- og ungdomsskole, bestående av 243 elever. Skolens pedagogiske plattform/visjon er «Mot kunskapstoppen med hodet og kroppen».


== Eksterne lenker ==
Offisielt nettsted
Haploscapanes

Haploscapanes er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).


== Utseende ==
Store, svartbrune, blanke biller. Hos denne slekten er det mindre utseendemessig forskjell mellom kjønnene enn hos mange andre hornbiller. Hannene er litt større enn hunnene og har horn på thorax og hodet som hunnene mangler, men disse er ikke spesielt store. Hos denne slekten har hannen gjerne et enkelt, krumt horn på hodet som har en tann på innsiden litt bak spissen, og to korte horn eller spisse knøler på pronotum.


== Levevis ==
Larvene lever i morken, død ved.


== Utbredelse ==
Slekten finnes på Ny-Guinea og i Australia.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Haploscapanes Arrow, 1908
Haploscapanes australicus Arrow, 1908
Haploscapanes barbarossa (Fabricius, 1775)
Haploscapanes inermis Prell, 1911
Haploscapanes papuanus Dechambre & Drumont, 2004


== Eksterne lenker ==
(en) Haploscapanes i Encyclopedia of Life 
(en) Haploscapanes i Global Biodiversity Information Facility 
(en) Haploscapanes hos NCBI 
(en) Kategori:Haploscapanes – bilder, video eller lyd på Wikimedia Commons 
Haploscapanes – detaljert informasjon på Wikispecies 
Bilde av Haploscapanes australicus, hann
Bilde av Haploscapanes barbarossa, hann
Spandau-fengselet

Spandau kan ha flere betydningerSpandau-fengselet var et fengsel  i bydelen Spandau i ortsteil Wilhelmstadt i Vest-Berlin. Det ble bygget i 1876 og revet 1987 etter at den siste innsatte, Rudolf Hess, døde, for å unngå at det skulle bli et valfartssted for nynazister. Fengselet lå ved renessanse-festningen Zitadelle Spandau, men var ikke en del av dette.


== Historie ==

Fengselet ble opprinnelig bygget som en militær arrest og etterfulgte et tidligere fengsel for Zitadelle Spandau . Men ble fra 1919 også brukt til sivile innsatte og kunne ha opptil 600 innsatte samtidig.
Etter Riksdagsbrannen i februar 1933 ble motstandere av Hitler, som Egon Erwin Kisch og Carl von Ossietzky holdt fengslet her i såkalt «beskyttende varetekt». Slik fungerte fengselet som en forløper til de tyske konsentrasjonsleirene som ble etablert senere samme år: Dachau, Osthofen, Oranienburg, Sonnenburg, Lichtenburg og Esterwegen. Mens det fortsatt formelt ble administrert av de prøyssiske justismyndigheter, utførte Gestapo tortur mot sine innsatte i fengselet og alle de fangene som satt i såkalt «beskyttende varetekt» ble overført till de nyopprettede konsentrasjonsleirene.


== Etter andre verdenskrig ==

Etter andre verdenskrig ble det brukt for nasjonalsosialistiske krigsforbrytere som hadde blitt idømt fengselsstraff ved Nürnbergprosessen. Fengselet ble derfor rekvirert av de allierte i november 1946 med tanke på at mer enn hundre dømte skulle sone straffene sine her. Til slutt ble det imidlertid bare syv fanger som sonet fengselsstraffen der. De ankom fra Nürnberg 18. juli 1947, og var:

Spandau-fengselet var et av bare to felles drevne virksomheter som de fire okkupasjonsmaktene av Berlin drev sammen, det andre var Berlins luftsikkerhetssenter. De fire okkupasjonsmaktene vekslet månedlig om å ivareta vaktholdet i fengselet, og dette sikret en viktig symbolsk sovjetisk militær tilstedeværelse i Vest-Berlin i tilsammen tre måneder i året under den kalde krigen.
Bruken av det store fengselet og tilhørende store bemanning var et feil-kalkulasjon og var kontroversiell ressursbruk. Særlig protesterte Vest-Berlins myndigheter, som både trengte mer fengselsplass selv, og mot den kostbare bemanningen for bare syv innsatte. Denne kritikken økte i styrke etter løslatelsen av Schirach og Speer i 1966, da Hess ble igjen som eneste innsatte.


== Etter Hess' død ==

I 1987 ble fengslet revet, først og fremst for å forhindre at det skulle bli et nynazistisk valfartssted etter at Rudolf Hess var død. Han hadde vært fengselets eneste fange i 20 år etter at Albert Speer og Schirach hadde blitt løslatt i 1966. For å sikre at fengselet skulle forsvinne helt ble det opprettet parkeringsplasser og Britannia Centre Spandau, et kjøpesenter, der fengselet hadde stått, og fengselets bygningssubstans ble finknust og tømt i Nordsjøen.


== Eksterne lenker ==
(en) Spandau Prison – kategori av bilder, video eller lyd på Commons 
(en) Spandau Prison – galleri av bilder, video eller lyd på Commons 
Om Spandau-fengselet på de vestlige allierte i Berlins nettside
Øyenvitneskildring fra en britisk fangevokter som passet på Hess i Spandau-fengselet